Foto: FAH

VRHOVNI sud ukinuo je presudu Županijskog suda u Šibeniku Draganu Paravinji, a prema kojoj mu je u ponovljenom suđenju bila potvrđena kazna od 40 zatvora za teško ubojstvo i pokušaj silovanja maloljetne Antonije Bilić iz Kričaka, javlja HRT.

Odvjetnica Dragana Paravinje, Ankica Giljanović, najavila je još u ožujku podnošenje žalbe. Tada je rekla da će se žaliti jer smatra da Županijski sud nije pronašao nijedan novi dokaz u odnosu na poništeno suđenje, a kako je unatoč tome izrekao istu presudu.



Podsjetimo, ključni dokaz protiv Paravinje bile su snimke nadzornih kamera kojima je rekonstruirano njegovo kretanja na dan zločina, ali i tragovi žrtvine krvi i sline pronađeni u Paravinjinu kamionu, obrazloženo je u nepravomoćnoj presudi.

Tekst se nastavlja ispod oglasa

Na deki koja je pronađena na ležaju kamiona otkrivena je i vlas koja je, utvrđeno je, pripadala Antoniji Bilić, a pronađeni su i tragovi sperme Dragana Paravinje, piše HRT.